Ailit teatakse nii Vastseliinas kui Võruski tegusa inimesena, kes üritab aidata teisi, neid, kes temast veelgi halvemas olukorras. Praegu  organiseerib Aili Invaliidistunud Vanemate Liitu, ütleb, et kes mõistaks haiget ja abitut paremini kui teine samasugune haige. Mõni aeg tagasi tuldi Vastseliinast Aili juurde jutuga, et sina, haritud inimene, anna nõu, kuidas vallavanema peale kaebust kirjutada. Aili ei hakanud nõu andma, ütleb, et ta ei salli seljataga susimist. Sobival juhul küsis Aili vallavanemalt otse, kas tol häbi ei ole seda ja teist teha. Vallavanem kuulanud vaikides, jutul oli tõepõhi all.